MT
C 252/58
Il-Ġurnal Uffiċjali tal-Unjoni Ewropea
17.7.2023
3.
It-tielet motiv ibbażat fuq l-allegazzjoni li l-Kummissjoni kienet żbaljata meta bbażat id-Deċiżjoni kkontestata fuq il-fatti xjentifiċi żbaljati li kienu disponibbli fid-data ta’ meta ħadet id-deċiżjoni. 4.
Ir-raba’ motiv ibbażat fuq l-invokazzjoni ta’ eċċezzjoni ta’ illegalità kontra l-awtorizzazzjoni ta’ kummerċjalizzazzjoni ta’ Biogen mogħtija permezz tad-Deċiżjoni ta’ Implimentazzjoni tal-Kummissjoni C(2014)601(final) (2) u fuq it-talba għall-annullament tad-Deċiżjoni kkontestata b’konsegwenza ta’ dan. 5.
Il-ħames motiv ibbażat fuq l-allegazzjoni ta’ ksur tad-drittijiet fundamentali u, b’mod partikolari, tad-dritt għal proċess imparzjali, tad-drittijiet tad-difiża, tad-dritt għal smiegħ xieraq u tad-dritt għal bażi legali skont l-Artikolu 47 tal-Karta tad-Drittijiet Fundamentali tal-Unjoni Ewropea. 6.
Is-sitt motiv ibbażat fuq l-allegazzjoni li d-Deċiżjoni kkontestata tikser iċ-ċertezza legali tar-rikorrenti. 7.
Is-seba’ motiv ibbażat fuq l-allegazzjoni li d-Deċiżjoni kkontestata tikser l-aspettattivi leġittimi tar-rikorrenti. 8.
It-tmien motiv ibbażat fuq l-allegazzjoni li d-Deċiżjoni kkontestata tikser d-dritt għall-proprjetà tar-rikorrenti, stabbilit fl-Artikolu 17 tal-Karta tad-Drittijiet Fundamentali tal-Unjoni Ewropea. 9.
Id-disa’ motiv ibbażat fuq l-allegazzjoni li d-Deċiżjoni kkontestata tammonta għal użu ħażin ta’ poter mill-Kummissjoni.
(1) (2)
ĠU Edizzjoni Speċjali bil-Malti, Kapitolu 13, Vol.
34, p. 229, bir-rettifika fil-ĠU 2023, ĠU L 92, p. 31.
Deċiżjoni ta’ Implimentazzjoni tal-Kummissjoni tat-30 ta’ Jannar 2014 li tawtorizza t-tqegħid fis-suq skond ir-Regolament (KE) Nru 726/2004 tal-Parlament Ewropew u tal-Kunsill għal “Tecfidera – dimethyl fumarate”, prodott mediċinali għall-użu mill-bniedem
Rikors ippreżentat fil-15 ta’ Mejju 2023 – Farmaceutyczne Polpharma vs Il-Kummissjoni (Kawża T-258/23) (2023/C 252/70) Lingwa tal-kawża: l-Ingliż Partijiet Rikorrent: Farmaceutyczne Polpharma S.A. (Starogard Gdański, il-Polonja) (rappreżentanti: K. Roox, T. De Meese, J. Stuyck u C.
Dumont, avukati) Konvenuta: il-Kummissjoni Ewropea
Talbiet — tiddikjara li r-rikors għal annullament huwa ammissibbli u fondat; — tannulla d-Deċiżjoni ta’ Implimentazzjoni tal-Kummissjoni C(2023)3067(final) tat-2 ta’ Mejju 2023 (ippubblikata fl-4 ta’ Mejju 2023) li temenda l-awtorizzazzjoni għall-kummerċjalizzazzjoni mogħtija bid-Deċiżjoni C(2014)601(final) għat-“Tecfidera – dimethyl fumarate”, prodott mediċinali għall-użu mill-bniedem (iktar ’il quddiem id-“Deċiżjoni kkontestata”), kif ukoll kull deċiżjoni oħra sussegwenti sa fejn din testendi u/jew tissostitwixxi l-imsemmija deċiżjoni, inkluż kull azzjoni regolatorja sussegwenti, sa fejn dawn jikkonċernaw lir-rikorrenti; — tikkundanna lill-Kummissjoni għall-ispejjeż.
Motivi u argumenti prinċipali Insostenn tar-rikors tagħha, ir-rikorrenti tinvoka disa’ motivi. 1.
L-ewwel motiv ibbażat fuq l-allegazzjoni li l-Kummissjoni Ewropea naqset milli tosserva t-terminu għall-ksib ta’ estensjoni tal-protezzjoni tal-kummerċjalizzazzjoni kif rikjest mill-Artikolu 14(11) tar-Regolament (KE) Nru 726/2004 tal-Parlament Ewropew u tal-Kunsill tal-31 ta’ Marzu 2004 li jistabbilixxi proċeduri Komunitarji għall-awtorizzazzjoni u s-sorveljanza ta’ prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini (1).